Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Yhdistyneen kuningaskunnan hallituksen ilmoitus (ETA:n kannalta merkityksellinen teksti)



Virallinen lehti nro C 058 , 13/03/2003 s. 0002 - 0003



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Yhdistyneen kuningaskunnan hallituksen ilmoitus (2003/C 58/02) (ETA:n kannalta merkityksellinen teksti) KAUPPA- JA TEOLLISUUSMINISTERIÖ THE PETROLEUM (PRODUCTION) (SEAWARD AREAS) REGULATIONS 1988 LUPAKIERROKSEN ULKOPUOLINEN OFFSHORE-LUPIA KOSKEVA HAKEMUSPYYNTÖ LOHKON 13/26B OSALTA Kauppa- ja teollisuusministeri pyytää Petroleum (Production) (Seaward Areas) Regulations 1988 -säännösten (S.I. 1988 No 1213), sellaisina kuin ne ovat muutettuina ("1988 Regulations"), sekä Hydrocarbons Licensing Directive Regulations 1995 -säännösten (S.I. 1995 No. 1434) mukaisesti asiasta kiinnostuneita hakemaan öljyntuotantolupia lohkon 13/26b osalta. Täydellinen luettelo niistä lohkoista, joita varten ei vielä ole myönnetty lupia, on kauppa- ja teollisuusministeriön kirjastossa säilytettävissä kartoissa, joihin voi tutustua 17. kesäkuuta 2003 (jäljempänä "hakemusten viimeinen jättöpäivä") saakka etukäteen sovittuna aikana (yhteystiedot jäljempänä) maanantaista perjantaihin kello 9.15-16.45. Kartat ovat nähtävissä myös öljy- ja kaasuviraston (Oil and Gas Directorate) verkkosivuilla (www.og.dti.gov.uk). 1) Tämän pyynnön perusteella myönnettäviin lupiin sisällytettävät lausekkeet perustuvat olennaisilta osin vakiolausekkeisiin, jotka on määritetty Petroleum (Production) (Seaward Areas) Regulations 1988 -säännösten (sellaisina kuin ne ovat muutettuina, lukuun ottamatta Petroleum (Production) (Seaward Areas) (Amendment) Regulations 1996 -säännösten (S.I. 1996 No. 2946) 8 säännöksen a kohdan ii alakohdassa ja c-h kohdassa määritettyjä vakiolausekkeiden muutoksia, joita ei sovelleta) liitteessä 4, kuitenkin siten, että niihin voidaan tehdä tiettyjä muutoksia tai lisätä tiettyjä määräyksiä. Rojaltimaksu poistetaan käytöstä 1. tammikuuta 2003 ja lausekkeita muutetaan vastaavasti. 2) Kauppa- ja teollisuusministeriö on suorittanut lohkon 13/26b ympäristöarvioinnin siten kuin edellytetään luontotyyppien sekä luonnonvaraisen eläimistön ja kasviston suojelusta annetussa direktiivissä 92/43/ETY, joka on pantu täytäntöön Conservation (natural habitats, etc.) Regulations 1994 -säännöksinä. Arvioinnin tulos oli, että luvan myöntäminen alueelle ja ehdotetun työohjelman suorittaminen ei todennäköisesti vaikuta merkittävästi mihinkään meriympäristön alueeseen. Arviointiraportti on nähtävissä lisenssi- ja lupayksikön verkkosivulla. Lupahakemukset 3) Hakemukset on tehtävä merellä tapahtuvaa tuotantoa koskevien lupien hakemuslomakkeella (Application Form for Seaward Production Licences), joka on saatavissa lisenssi- ja lupayksikön (Licensing and Consents Units (LCU)) verkkosivulta tai LCU:n hallinto-osastolta (yhteystiedot jäljempänä). 4) Hakemukset on toimitettava kauppa- ja teollisuusministeriölle osoitteeseen Department of Trade and Industry, 1 Victoria Street, London SW1H 0ET, ja mukaan on liitettävä hakemusmaksu, joka on 2820 Englannin puntaa hakemusta kohti. Hakemusten on oltava perillä kauppa- ja teollisuusministeriössä viimeistään 17. kesäkuuta 2003 kello 13.00 (Lontoon aikaa). Tämän jälkeen saapuneita hakemuksia ei oteta huomioon. 5) Sen toimijan, jota kukin hakijaryhmä esittää toiminnan harjoittajaksi (sekä lupaa yksin hakevien yritysten), on esitettävä selvitys merialueilla tapahtuvassa luvanvaraisessa toiminnassa noudattamastaan yleisestä ympäristöpolitiikasta. 6) Lisätietoja aineistosta, jota hakijat voivat liittää hakemustensa tueksi, annetaan hakijoille tarkoitetuissa ohjeissa (Notes for Applicants), jotka ovat saatavissa lupahallinnolta sekä öljy- ja kaasuviraston verkkosivuilta (yhteystiedot jäljempänä). 7) Hakemuksia arvioitaessa pidetään lähtökohtana sitä, että on olemassa jatkuva tarve ripeälle, perusteelliselle, tehokkaalle, turvalliselle etsintätoiminnalle Yhdistyneen kuningaskunnan mannerjalustan öljy- ja kaasuvarojen löytämiseksi; samalla otetaan asianmukaisesti huomioon ympäristönäkökohdat. Hakemukset arvioidaan seuraavien kriteerien perusteella: a) hakijan taloudelliset edellytykset toteuttaa luvan ensimmäiselle voimassaolokaudelle sovittu työohjelma; b) hakijan tekniset edellytykset toteuttaa luvan ensimmäiselle voimassaolokaudelle sovittu työohjelma sekä tarvittaessa muita luvan sallimia toimintoja (tässä yhteydessä otetaan huomioon geologisen analysointityön laadukkuus ja toiminnan innovatiivisuusaste); c) mahdolliset puutteet hakijan toiminnan tehokkuudessa tai vastuullisuudessa, jos hakijalla on aiemmin ollut jokin muu vuoden 1998 Petroleum Act -lain tai vaikutukseltaan samankaltaisen aikaisemman lainsäädännön nojalla myönnetty lupa. 8) Ministeri valitsee hakemusten tarkastelun perusteella ne hakijat, joille voidaan myöntää lupa. Näille hakijoille ilmoitetaan asiasta viimeistään vuoden kuluttua hakemusten viimeisestä jättöpäivästä. Kaikissa niissä tapauksissa, joissa ministeri hyväksyy luvan myöntämisen, kauppa- ja teollisuusministeriö laatii lupaluonnoksen ja lähettää sen hyväksytylle hakijalle, joka voi hyväksyä luvan palauttamalla sen kauppa- ja teollisuusministeriöön kaikkien hakijaryhmän jäsenten allekirjoituksella varustettuna. Hylätyille hakijoille ilmoitetaan hylkäämisestä kirjallisesti. Hakijoille toimitetaan kirjallisesta pyynnöstä myös ministerin päätöksen perustelut. 9) Hallitus ei vastaa mistään kustannuksista, joita hakijalle aiheutuu hakemuksen harkintavaiheessa tai sen tekemisen yhteydessä. Luvan voimassaoloaika ja lupaan liittyvät maksut 10) Ottaen huomioon, mitä jäljempänä on määrätty, kunkin luvan ensimmäinen voimassaolokausi on neljä vuotta, ja lupaa voidaan sen jälkeen jatkaa neljä vuotta kestäväksi toiseksi voimassaolokaudeksi ja 18 vuotta kestäväksi kolmanneksi voimassaolokaudeksi. 11) Luvanhaltija voi jatkaa luvan voimassaoloa toiseksi voimassaolokaudeksi edellyttäen, että hän ilmoittaa tästä vähintään kolme kuukautta ennen ensimmäisen voimassaolokauden päättymistä ja että hän on ensin saanut toteutetuksi sovitun työohjelman ja luovuttanut pois osan siitä alueesta, jota lupa koskee. Haltuun jäävä alue voi olla: a) enintään puolet luvan alun perin kattamista osalohkoista, jos lupa kattoi alun perin 60 osalohkoa tai enemmän; tai b) 30 osalohkoa, jos lupa kattoi alun perin enemmän kuin 30 mutta alle 60 osalohkoa; Haltuun jäävän alueen on vastattava 1988 Regulations -säännösten liitteessä 4 olevaa vakiolauseketta 8, sellaisena kuin se oli ennen Petroleum (Production) (Seaward Areas) (Amendment) Regulations 1996 -säännöksillä tehtyjä muutoksia, ja alue on kuvailtava asianomaisessa ilmoituksessa. - "Osalohko" on lohkon osa, jonka muodostaa yhden minuutin etäisyydellä toisistaan sijaitsevien pituus- ja leveyspiirien rajaama alue. 12) Kaikki luvan kattamat alat, jotka eivät kuulu hyväksytyn kehittämissuunnitelman piiriin toisen voimassaolokauden päättyessä, on luovutettava pois kyseisenä ajankohtana. 13) Kaikista tämän pyynnön perusteella myönnetyistä luvista on maksettava korvaus vakiolausekkeissa ja luvan liitteissä olevien määräysten mukaisesti seuraavasti: a) neljä vuosimaksua, jotka maksetaan voimassaolon alkamisesta lähtien ja joiden suuruus on 150 puntaa jokaista luvan kattamaa neliökilometriä kohti; b) tämän jälkeen 300 punnan suuruinen vuosimaksu jokaista luvan kattamaa neliökilometriä kohti siten, että maksua korotetaan 900 punnan suuruisilla vuotuisilla korotuksilla enintään 7500 puntaan neliökilometriä kohti (tätä maksua tarkistetaan kahden vuoden välein siten, että otetaan huomioon muutokset jalostamojen hankkimaa raakaöljyä koskevassa hintaindeksissä, joka julkaistaan Digest of UK Energy Statistics -julkaisussa). Luottamuksellisuus 14) Hakemusten tueksi toimitettavaa aineistoa käsitellään viranomaistiedon saatavuutta koskevan ohjeiston (Code of Practice on Access to Government Information) mukaisesti. Poikkeukset 15) Kuhunkin lupaan sovelletaan yleensä edellä esitettyjä ehtoja, määräyksiä, maksuja ja muita seikkoja, mutta ministeri pidättää oikeuden muuttaa niitä joissakin tapauksissa erityisiin olosuhteisiin sopiviksi (esimerkiksi käytöstä poistettuja kenttiä koskevat luvat). Yhteystiedot Lupahallinto (Licence Administration): Licensing and Consents Unit, Department of Trade and Industry, 1 Victoria Street, London SW1H 0ET United Kingdom (puh. (44-207) 215 51 11, faksi (44-207) 215 50 70). Kauppa- ja teollisuusministeriön kirjasto (Department of Trade and Industry Library): 1 Victoria Street, London SW1H 0ET United Kingdom (puh. (44-207) 215 50 06-7, faksi (44-207) 215 56 65) LCU:n verkkosivut: http://www.og.dti.gov.uk